Fats Domino
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
Fats Domino var en amerikansk sanger, låtskriver og pianist. Han regnes først og fremst som en rhythm and blues-artist og har hatt sterk innflytelse på en rekke yngre musikere.
Debutsinglen The Fat Man (1949) var den første av hans mange rhythm and blues-slagere. Domino slo gjennom på poplistene med Ain't It A Shame i 1955 og i hele verden med Blueberry Hill i 1956, samme år som han albumdebuterte med Fats Domino Rock And Rollin'. Ingen svart 1950-tallsrocker har solgt flere plater enn Fats Domino. Hans varme tenorstemme, avslappede sangstil, karakteristiske New Orleans-pianostil og fengende komposisjoner skaffet ham dusinvis av hits i årene 1955–1963. Senere kom han noe i bakgrunnen, men han beholdt et trofast publikum gjennom regelmessig turnévirksomhet.Antoine Fats Domino er sammen med Dave Bartholomew verdens nest mest solgte låtskrivere etter John Lennon og Paul McCartney. Domino er også den rockeartisten som har hatt flest hits på hitlistene, bare forbigått av Elvis Presley. Største hits Ain't It A Shame I'm In Love Again Blueberry Hill Blue Monday I'm Walkin It's You I Love / Valley Of Tears Whole Lotta Loving I'm Ready I Want To Walk You Home Be My Guest Walking To New Orleans My Girl Josephine Red Sails In The Sunset Les mer i Store norske leksikon rhythm and blues rock musikk i USA Rock and Roll Hall of Fame